ભુજ નગરપાલિકાના કથળેલા વહીવટના આક્ષેપ સાથે વિપક્ષ કોંગ્રેસે સુધરાઈના પ્રાગણમાં સવારે 10થી 1 સુધી ધરણાનો કાર્યક્રમ યોજ્યો છે જોકે તે સમયે મેયર અશોક હાથી અને વોટર સમિતિના ચેરમેન જગત વ્યાસ કચેરીમાં જવા ત્યાંથી પસાર થયા હતા, જેથી વિપક્ષી નેતા રાજેન્દ્રસિંહ જાડેજાએ કહ્યું હતું કે, અમારી રજૂઆત સાંભળો, પરંતુ અશોક હાથી અને વોટર સમિતિના ચેરમેન જતા રહેતા ગિન્નાયેલા કોંગ્રેસીઓએ પાછળ-પાછળ ચેરમેન હાય-હાયના નારા સાથે કોંગ્રેસી નગરસેવકો પણ ધસી ગયા હતા, ત્યાર બાદ હરકતમાં આવેલી પોલીસે મામલો વધુ બિચકે તે પહેલા મુખ્ય જાળી બંધ કરી દીધી હતી. બાદમાં કોંગ્રેસીઓ આવેદનપત્ર આપવા દેવાની માંગ કરતા પોલીસે કોંગ્રેસીઓને નગરપતિની કેબિનમાં જવા દીધા હતા. જ્યા કોંગ્રેસીઓએ પાણી, ગટર, સફાઈ અને લાઈટની અસુવિધાના મુદ્દે રજૂઆત કરી હતી.